ROMÂNIA                                                
JUDEŢUL IAŞI                                                                                         
MUNICIPIUL PAŞCANI                                                                                      
CONSILIUL LOCAL                                                                                      

                                       H O T ĂR Â R E A  NR. 81
Din 29.07.2011

privind aprobarea Regulamentului de Organizare si Functionare
al Strandului Municipal Pascani

            Consiliul local al municipiului Paşcani,judeţul Iaşi;

            Având în vedere prevederile Legii nr.273/2006, privind finanţele publice locale,cu modificările şi completările ulterioare;

            Având în vedere prevederile Legii nr.571/2003, privind Codul fiscal, cu modificările şi completările ulterioare;


  In conformitate cu prevederile Legii 213/1998, privind propriettaea publica si regimul juridic al acesteia, cu modificari si completari ulterioare;

            Având în vedere prevederile Legii nr.477/2004,  privind Codul de conduită a personalului contractual din autorităţile şi instituţiile publice;

            Având în vedere art.36 alin.(1), alin.(2) litera c) şi d), alin .(5) litera a) şi alin.(6), litera a), punctele 3, 5, 6, 7, 15 din Legea 215/2001 privind administraţia publică locală, republicată,  cu modificările şi completările ulterioare;                                                                                                                           

 Avand in vedere propunerea consilierului local, ing. Bogdan Alexa,  in calitate de initiator al proiectului de hotarare si expunerea de motive  a initiatorului, inregistrata sub nr. 773/21.07.2011;

            Având în vedere Raportul comun de specialitate intocmit de Direcţia Gospodărire Comunală, Compartimentul Patrimoniu şi Contracte  si    Compartimentul Juridic şi Contecios  din cadrul aparatului de specialitate al Primarului municipiului Paşcani, inregistrat sub nr. 13167/21.07.2011;
    Avand in vedere  urmatoarele avize  ale comisiilor de specialitate din cadrul Consiliului Local  al municipiului Pascani:

- Avizul Comisiei de prognoze economico-sociale, buget, finanţe, industrie, agricultură, silvicultură, prestări servicii, comerţ şi IMM-uri, inregistrat sub nr. 821/28.07.2011 ;

- Avizul Comisiei juridice, ordine publica, drepturile  omului  şi libertăţi cetatenesti, inregistrat sub nr. 787/22.07.2011;
- Avizul Comisiei de organizare şi dezvoltare urbanistică, realizarea lucrărilor publice,conservarea monumentelor istorice, protectia mediului, ecologie, patrimoniu şi administratie publică, inregistrat sub nr. 800/26.07.2011;
- Avizul Comisiei pentru invatamant si activitati stiintifice, cultura, culte, tineret, sport si turism,  inregistrat sub nr. 791/26.07.2011 ;
         Având în vedere H.C.L. nr.67/30.06.2011,  privind aprobarea Regulamentului de Organizare şi Funcţionare al Direcţiei de Gospodărie Comunală;                                              

         În temeiul art.45 alin.(1) şi (6) din Legea nr 215/2001 privind administraţia publică locală,  republicată, cu modificările şi completările ulterioare, 
H O T Ă R Ă  Ş T E    :
           Art. 1  Se aprobă Regulamentul de Organizare şi Funcţionare al Strandului municipal Paşcani, conform anexei 1, parte integrantă din prezenta hotărâre.
            Art. 2   Prezentul Regulament de Organizare şi Funcţionare al Strandului municipal Paşcani va fi adus la cunoştinţă publica şi va fi prelucrat sub semnătură cu personalul  care  deserveste  Strandul Municipal Pascani.
           Art. 3   Cu ducerea la îndeplinire a prevederii hotărârii se încredinţează Primarul municipiului Paşcani, Compartimentul Patrimoniu şi Contracte, Serviciul Buget, Financiar, Contabilitate şi  personalul care  deserveste  Strandul Municipal Pascani.
            Art.4   Biroul administraţie publică  va comunica în copie prezenta hotărâre:

                     -Instituţiei Prefectului judeţului Iaşi;

                     -Primarului municipiului Paşcani;
                     -Direcţiei Gospodărie Comunală;
                     -Serviciului Buget,Financiar,Contabilitate;
                     -Compartimentului Juridic şi Contencios;
                     -Compartimentului Sport, Cultură, Culte;
                     -Compartimentului Patrimoniu şi Contracte;
                     -Compatimentului Resurse Umane;
                     -Mass-media.
  PRESEDINTE DE SEDINTA

Consilier, 

               PANTAZI DUMITRU                         

 Contrasemneaza  pentru legalitate

                                                                                            SECRETARUL MUNICIPIULUI,

                                                                                             Cons. Jr. MIRCEA  ZUZAN


                                                                    Anexa nr. 1
                                                       la hcl NR.    /29.07.2011

REGULAMENT  PRIVIND  FUNCŢIONAREA

ŞTRANDULUI  MUNICIPAL  PAŞCANI


             Prezentul regulament se emite în baza competenţelor generale pe care le are autoritatea publică locală în ceea ce priveşte administrarea domeniului public al municipiului Paşcani.

      Cap.I - Dispoziţii generale

        Art.1 În sensul prezentului regulament, prin Ştrandul municipal Paşcani se înţelege terenul in  suprafaţa de  4.200 mp,  situat în municipiul Paşcani, T26, CPS 879,  str. Stadionului  nr. 3A, cu construcţiile, instalaţiile şi utilităţile aferente.
       Art.2  Ştrandul este proprietatea municipiului Paşcani, desfăşurarea  activităţilor specifice Ştrandului municipal Paşcani sunt transmise spre  administrare, coordonare şi gestionare  Direcţiei Gospodărie Comunală.

       Art.3  Municipiul Paşcani se poate asocia cu diverse cluburi sportive în vederea desfăşurării unor cursuri de înot, aceste activităţi se pot desfăşura în orice zi a săptămânii, după un program aprobat şi facut public în prealabil.

       Art.4  In baza avizelor legale  si a contractelor de concesiune/inchiriere  aprobate de Consiliul Local, in incinta Strandului Municipal pot fi desfăşurate activităţi conexe tip alimentaţie publică, spectacole în aer liber, concursuri sportive sau alte activităţi.

       Art.5  Activitatea de  administrare al ştrandului prin  Direcţia Gospodărie Comunală este organizata şi functionează pe baza următoarelor principii:

- protecţia sănătăţii publice;

- responsabilitatea faţă de cetăţeni;

- calitate şi continuitate;

- nediscriminare şi egalitatea tuturor utilizatorilor;

- protecţia şi conservarea mediului natural;

- administrarea corectă şi eficientă a bunurilor din proprietatea publică şi a fondurilor publice;

- întreţinerea şi dezvoltarea patrimoniului public;

- menţinerea condiţiilor sanitare în conformitate cu normele de igienă şi sănătate publică;

          - promovarea calităţii şi eficienţei activităţii de administrare, întreţinere şi exploatare a ştrandului municipal.


     Cap.II - Administrarea Ştrandului municipal Paşcani 

        Art.6  Direcţia Gospodărie Comunală  va asigura administrarea, organizarea şi întreţinerea Ştrandului municipal Paşcani, având următoarele atribuţii:
- execută lucrări de întreţinere şi reparaţii;
- asigură buna funcţionare a instalaţiilor sanitare şi bazinelor în sezonul estival;
- asigură prin personalul pe care îl are buna desfăşurare a activităţilor privind garderoba, liniştea şi siguranţa utilizatorilor, curăţenia;
- asigură paza permanentă a obiectivului;
- întocmeşte note de fundamentare pentru aprobarea tarifelor de intrare, închiriere de către Consiliul Local pentru sezonul de vară;
- răspunde de aplicarea NTSM şi PSI.

     Cap.III - Programul de funcţionare a Ştrandului municipal Paşcani
       Art.7  Ştrandul municipal Paşcani va funcţiona ca bază de agrement 5 luni / an, respectiv in perioada 01 mai - 30 septembrie.
       Art.8  Programul de funcţionare a Strandului municipal Paşcani  valabil pentru utilizatori este următorul:   
                     - de luni până duminica  în intervalul orar 0800-2200;                                                                                     

                 (2)  Programul de funcţionare a Strandului municipal Paşcani  valabil pentru agenti economici care au incheiate contracte de concesiune/inchiriere in incinta Strandului Municipal  este următorul:   
          - de luni până duminica  în intervalul orar 0800-2400.                        
       Art.9  Accesul în incinta ştrandului se face astfel :
- pentru vizitatori accesul se face pe singura cale de acces;
- pentru autovehiculele care deservesc aprovizionarea agenţilor economici se permite accesul cu respectarea următorului orar: de luni până sâmbătă, între orele 0800 – 1100 şi 1700 – 1900, pe căile de acces asfaltate sau amenajate în acest sens , cu viteza maximă de 5 km/h până la limita evitării oricărui pericol.
- fac excepţie de la aceste prevederi, cu respectarea restricţiilor de circulaţie enunţate mai sus autovehiculele Pompierilor, Salvării, Poliţiei, Poliţiei Locale, Protecţiei Civile, Jandarmeriei, în caz de intervenţie sau pentru asigurarea manifestaţiilor sportive, ale unităţilor de intervenţie S.C. E-ON MOLDOVA FURNIZARE S.A., R.A.G.C.L. Paşcani, D.A.C.Paşcani, S.C. ROMTELECOM S.A..

     Cap.IV - Preţuri, tarife, sistemul de plată, reguli aplicabile
       Art.10  a) Nivelul tarifelor se fundamentează pe baza costurilor de exploatare, a costurilor de întreţinere şi reparaţii, a amortismentelor aferente capitalului imobilizat în active corporale şi necorporale şi include o cotă pentru crearea resurselor necesare dezvoltării şi modernizării infrastructurii edilitar urbane.
                   b) Aprobarea preţurilor şi tarifelor se face de către Consiliul local  al municipiului Paşcani.
                   c) Structura şi nivelul preţurilor şi tarifelor vor fi stabilite astfel încât :
- să acopere cheltuielile curente de întreţinere şi exploatare ;
- să descurajeze consumul excesiv şi risipa ;
- să încurajeze exploatarea eficientă a serviciului şi protecţia mediului ;
- să încurajeze investiţiile de capital ;
- sa aibă în vedere cheltuielile privind: iluminatul, apa, canalul, salubrizarea, materialele şi prestările de servicii (piese de schimb), paza, materialele pentru curăţenie, materialele şi prestarile de servicii cu caracter funcţional (salvamari, garderobier, asistent medical, muncitori necalificaţi, etc.), alte bunuri şi servicii pentru întreţinere şi funcţionare (instalaţii interioare, remedieri avarii), poşta, telecomunicaţiile, reparaţiile curente, bunurile de natura obiectelor de inventar, cheltuielile de personal, cheltuielile de asistenţă medicală.
        Art.11  Preţurile şi tarifele aprobate trebuie să respecte următoarele cerinţe: 
- asigurarea exploatării şi întreţinerii eficiente a bunurilor aparţinând domeniului public al municipiului Paşcani;
- asigurarea prestării serviciului la nivelurile de calitate şi la indicatorii de performanţă stabiliţi de Consiliul local al municipiului Paşcani;
- realizarea unui raport calitate /cost cât mai bun pentru serviciul prestat .
                    În anul 2011, până la fundamentarea a noi taxe şi tarife, se vor aplica taxele şi tarifele conform Hotărârii Consiliului Local al municipiului Paşcani nr. 74 din data de  8.07.2011,  astfel:
1. taxă intrare ştrand: 
a)  adulţi  – 4,00 lei/zi;

b)  persoane cu vârsta cuprinsă între 7şi 18 ani – 3,00 lei/zi;

c)  pensionari – 1,00 leu/zi;

d)  copii sub 7ani, copii instituţionalizaţi, veterani de război, persoanele cu handicap        -acces gratuit.

2. valoare abonament/10zile: 

a) adulţi – 30,00lei;

b) persoane cu vârsta cuprinsă între 7şi 18 ani – 15,00lei;

c) pensionari – 10,00lei;

d) copii sub 7ani, copii instituţionalizaţi,veterani de război, persoanele cu handicap                                                                        - gratuit.

NOTĂ:   Persoanele menţionate la punctul 1 lit.(d) şi punctul 2 lit.(d) vor face dovada încadrării lor prin documente justificative:adeverinţă, carnet de elev, carnet de veteran de război, certificat medical, etc.
        Art.12  Obligaţiile de plată ce revin utilizatorilor se realizează într-una din următoarele modalităţi :
          A. Plata tarifului de intrare:
1. Pentru persoanele fizice, accesul în ştrandul municipal Paşcani în perioada 01 mai – 30 septembrie se face pe bază de bilet sau pe bază de abonament;
2. Pentru agenţii economici şi salariaţii acestora, personalul  care deserveste Strandul Municipal va elibera legitimaţii de acces gratuit, la cererea scrisă a agentului economic.  Legitimaţia astfel eliberată va fi retrasă dacă personalul posesor al acesteia pierde calitatea de angajat al agentului economic.
3. Accesul auto în incinta Ştrandului municipal Paşcani  este permis numai pentru aprovizionare, staţionarea pe alei a automobilelor este interzisă .
        Art.13  Proprietarii/chiriaşii   teraselor şi agenţii economici vor plăti utilităţile, după caz, pe baza unui contract individual, direct la furnizori sau în baza contractului de închiriere, la Direcţia Gospodărie Comunală;
      Cap.V – Obligaţii
V. 1. Obligatii comune
         Art.14  În incinta Ştrandului municipal Paşcani, utilizatorii, atat administratorii , cat şi vizitatorii,  au următoarele obligaţii :
a) să nu deterioreze sau să distrugă bunurile din dotarea Ştrandului municipal Paşcani;
b) să păstreze ordinea şi liniştea într-un cadru civilizat, pentru menţinerea climatului de agrement şi odihnă ;
c) să depună resturile menajere sau de altă natură în locuri special amenajate în acest scop ;
d) să nu producă foc deschis decât în locurile special amenajate şi cu respectarea normelor PSI;
e) să respecte regulile de igienă sanitară la utilizarea bazinelor şi a grupurilor sanitare ;
f) să supravegheze copii minori, mai ales în zona bazinului ;
g) să respecte prevederile legale în vigoare cu privire la desfăşurarea activităţilor comerciale;
h) accesul în complex a persoanelor aflate sub influenţa băuturilor alcoolice, drogurilor sau altor substanţe halucinogene, precum şi a celor care au o ţinută neadecvată, este interzis;
i) accesul animalelor de companie în interiorul complexului este interzis; 

j) bazinul se foloseşte pentru recreere, activităţi didactice şi activităţi sportive;
k) accesul în bazin se face pe scările special amenajate, numai în costum de baie, inclusiv pentru copii. 

l)  (1) Înainte de intrarea în bazin este obligatorie utilizarea duşului, precum şi trecerea prin bazinele de dezinfectare a picioarelor; 

    (2) După folosirea duşului, utilizatorul are obligaţia de a închide robinetul; 

    (3) În bazin este interzis spălatul cu săpun sau şampon şi efectuarea manichiurii sau pedichiurii; 

m) este interzisă intrarea în bazin a persoanelor purtătoare de boli transmisibile, plăgi deschise, dermite, dermatoze, etc. 

n) în bazin sau în jurul bazinului la o distanţă mai mică de 1,5m se interzice: 
             - consumarea alimentelor de orice fel;
             - consumarea băuturilor alcoolice de orice fel.
o) accesul copiilor în bazin acolo unde adâncimea este mare este permis numai cu însoţitor; 

p) fumatul este interzis în interiorul vestiarelor sau în bazin;
r) este interzis: 

 - distrugerea sau sustragerea de obiecte aflate în patrimoniul complexului; 

 - comportamentul indecent, gălăgios sau orice alt tip de comportament care ar putea deranja ceilalţi clienţi; 

 - alergatul sau orice alt comportament care poate duce la accidentarea persoanei sau a altor persone aflate în jur; 

s) resturile de alimente, ambalaje de la alimente şi alte reziduri se depun în recipientele destinate acestui scop. 

 t) pe durata întregului program seviciul de prim-ajutor funcţionează şi poate fi solicitat gratuit.
V. 2. Obligatii specifice 

         Art.15  În incinta Ştrandului municipal Paşcani, agenţii economici care detin contracte de concesiune/inchiriere pe  teren apartinand Strandului Municipal  au următoarele obligaţii:
a) să întreţină curăţenia pe domeniul public în raza lor de responsabilitate, conform contractelor încheiate cu serviciul public de salubritate;
b) să depună resturile menajere în locurile special amenajate, în funcţie de natura deşeurilor ;
c) să respecte programul de aprovizionare al unităţii, prevăzut în regulament.
d) să nu tulbure liniştea publică între orele 2200 – 800, prin producerea de zgomote sau prin folosirea oricărui aparat, obiect sau instrument muzical la intensitate mare; 
e) folosirea muzicii în spaţii deschise este permisă până la ora 2200, iar după această oră va fi permisă doar în spaţii închise, respectând normele specifice legale. 
        Art.16  Obligaţii ale administratorului ştrandului:
        Personalul din cadrul Direcţiei de Gospodărie Comunală  care deserveste Strandul Municipal este obligat să îndeplinească indicatorii de performanţă pentru serviciile specializate, astfel:
a) întreţinerea curăţeniei aleilor din incinta Ştrandului municipal Paşcani  se efectuează în tot timpul anului pe toată durata zilei, în scopul păstrării unui aspect salubru al domeniului public;
b) dezinsecţia şi deratizarea ştrandului  se va efectua cu respectarea normelor legale în vigoare;
c) amenajarea , întreţinerea şi înfrumuseţarea zonelor verzi se va realiza astfel încât să îndeplinească funcţiile pentru care au fost create :
- o funcţie ecologică, urmărindu-se aplicarea de măsuri pentru combaterea poluării apei, solului şi a aerului ;
- o funcţie de utilitate publică, asigurându-se condiţii pentru odihnă, agrement, jocuri pentru copii , prin întreţinerea în stare bună de funcţionare a utilităţilor din incinta Ştrandului Municipal Paşcani şi salubrizarea plajei ;
- o funcţie complementară, asigurându-se condiţii pentru funcţionarea normală comerţului, alimentaţiei publice ;
d) întreţinerea bazinului , duşurilor , grupurilor sanitare se va face respectându-se normele igienico-sanitare în vigoare : 
- curăţarea zilnică a bazinului de înot ;
- schimbarea apei în bazinul din ştrand se va face în funcţie de rezultatul analizelor fizice-chimice ţi de frecvenţa vizitatorilor;
- igienizarea  zilnică a grupului sanitar sau ori de câte ori este necesar.
e) se va asigura avertizarea scrisă şi la loc vizibil pe panouri, pentru pericolul de înec;
f) se va asigura personal calificat în acţiunile de salvare a celor aflaţi în pericol de înec precum şi funcţionarea unui punct sanitar de prim-ajutor cu personal calificat ;
g) se va asigura buna funcţionare a iluminatului public pe căile de acces  şi în incinta acestuia;
h) se va asigura paza la poarta de acces  din incinta Ştrandului municipal Paşcani cu personal propriu(personal din cadrul Politie Locale/firma de paza) în perioada sezonului estival .


        Cap.VI - Dispoziţii finale

          Art.17  Prevederile regulamentului se completează cu cele ale actelor normative în vigoare specifice obiectului de activitate a Direcţiei Gospodărie Comunală. Modificarea regulamentului se aprobă prin hotărâre a Consiliului local al municipiului Paşcani .
         Art.18   Prezentul regulament  intra in vigoare la data aducerii la cunostinta publica (site-ul propriu al Consiliului Local, mass-media locala si la sediul Ştrandului municipal Paşcani ).
         Art.19   Respectarea  si asigurarea aplicarii prevederilor prezentului  regulamentul se  face de catre primarul municipiului Pascani si personalul din cadrul Gospodarie Comunala care deserveste Strandul Municipal.
